Mieslaulu
Pontevasti.

 1. Pois voihke ja itkun hyrske,
 käy työhön ja toimintaan!
 Pois hento ja toivoton tyrske,
 ei viel’ ole kuolema maan!
 Ole kylmä kuin kallio jäinen
 ja jäntevän itsepäinen
 elinvoimasi ponnistaan,
 elinvoimasi ponnistaan.

 2. Pois harkinta, anna mit’ annat!
 Mikä liiaksi kallist’ ois?
 Jos säkkiä saiturin kannat,
 jäät kunniakaartista pois.
 Pien’ itsesi anna ja siitä
 sinä kansasi suuruus niitä!
 Se kaunista, suurta lois,
 se kaunista, suurta lois.

J. H. Erkko.

J. H. Erkko